# ข้อบัญญัติองค์การบริหารส่วนตำบลสะเอะ
## เรื่อง การควบคุมการเลี้ยงหรือปล่อยสัตว์
### พ.ศ. ๒๕๖๒

โดยที่เป็นการสมควรให้มีข้อบัญญัติองค์การบริหารส่วนตำบลสะเอะ ว่าด้วยการควบคุม
การเลี้ยงหรือปล่อยสัตว์

อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล
พ.ศ. ๒๕๓๗ และที่แก้ไขเพิ่มเติมประกอบมาตรา ๒๙ แห่งพระราชบัญญัติการสาธารณสุข พ.ศ. ๒๕๓๕
และที่แก้ไขเพิ่มเติม องค์การบริหารส่วนตำบลสะเอะ โดยความเห็นชอบของสภาองค์การบริหาร
ส่วนตำบลสะเอะและนายอำเภอทรงปินัง จึงตราข้อบัญญัติไว้ ดังต่อไปนี้

ข้อ ๑ ข้อบัญญัตนี้เรียกว่า "ข้อบัญญัติองค์การบริหารส่วนตำบลสะเอะ เรื่อง การควบคุม
การเลี้ยงสัตว์หรือปล่อยสัตว์" พ.ศ. ๒๕๖๒"

ข้อ ๒ ข้อบัญญัติให้ใช้บังคับในเขตองค์การบริหารส่วนตำบลสะเอะ ตั้งแต่วันถัดจาก
วันประกาศในราชกิจจานุเบกษาเป็นต้นไป

ข้อ ๓ ในข้อบัญญัตนี้

"การเลี้ยงสัตว์” หมายความว่า การเลี้ยงสัตว์ในสถานที่เลี้ยงสัตว์

“การปล่อยสัตว์” หมายความว่า การเลี้ยงสัตว์ในลักษณะที่มีการปล่อยให้อยู่นอกสถานที่เลี้ยงสัตว์
รวมทั้งการแสดงครอบครองสัตว์

"สถานที่เลี้ยงสัตว์” หมายความว่า คอกสัตว์ กรงสัตว์ ที่ขังสัตว์ หรือสถานที่ในลักษณะอื่น
ที่ใช้ในการควบคุมสัตว์ที่เลี้ยง

"เจ้าของสัตว์” หมายความว่า รวมถึงผู้ครอบครองสัตวด้วย

"ราชการส่วนท้องถิ่น” หมายความว่า องค์การบริหารส่วนตำบลสะเอะ

"เจ้าพนักงานท้องถิ่น” หมายความว่า นายกองค์การบริหารส่วนตำบลสะเอะ

"เจ้าพนักงานสาธารณสงเคราะห์” หมายความว่า เจ้าพนักงานซึ่งได้รับการแต่งตั้งจากรัฐมนตรี
ว่าด้วยกระทรวงสาธารณสงเคราะห์ให้ปฏิบัติตามพระราชบัญญัติการสาธารณสงเคราะห์ พ.ศ. ๒๕๓๕

ข้อ 4 เพื่อประโยชน์ในการรักษาสภาพและความเป็นอยู่ที่เหมาะสมกับการดำรงชีพ
ของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์ในพื้นที่ในเขตอำนาจ
ของราชการส่วนท้องถิ่น ดังต่อไปนี้ เป็นเขตควบคุมการเลี้ยงหรือปล่อยสัตว์

(๑) ให้พื้นที่ต่อไปนี้เป็นเขตห้ามเลี้ยงหรือปล่อยสัตว์บางชนิดหรือบางประเภทโดยเด็ดขาด ดังนี้

(๑.๑) สถานที่ราชการในเขตกองค์การบริหารส่วนตำบลสะเอะเป็นเขตห้ามเลี้ยงหรือปล่อยโค กระบือ ช้าง ม้า สุกร โดยเด็ดขาด

(๑.๒) ที่หรือทางสาธารณะเป็นเขตห้ามเลี้ยงหรือปล่อยช้าง โดยเด็ดขาด

(๒) ในพื้นที่ต่อไปนี้เป็นเขตห้ามเลี้ยงหรือปล่อยสัตว์เกิดจำนวนที่กำหนด ดังนี้

(๒.๑) ที่หรือทางสาธารณะเป็นเขตห้ามเลี้ยงหรือปล่อยโค กระบือ แกะ แพะ เกินจำนวน ๓๐ ตัว

(๓) ให้พื้นที่ต่อไปนี้เป็นเขตที่การเลี้ยงหรือปล่อยสัตว์ต้องอยู่ภายใต้มาตรการอย่างใดอย่างหนึ่งดังนี้

(๓.๑) พื้นที่องค์การบริหารส่วนตำบลสะเอะเป็นเขตที่การเลี้ยงหรือปล่อยสุขนัขและแมวต้องดำเนินการฉีดวัคซีนป้องกันโรคพิษสุขนัขบ้า

(๓.๒) พื้นที่องค์การบริหารส่วนตำบลสะเอะเป็นเขตที่การเลี้ยงหรือปล่อยโค กระบือ สุกร แกะ แพะต้องดำเนินการดังนี้

(๓.๒.๑) ต้องควบคุมดูแลไม่ให้สัตว์ออกไปทำความเสียหายแก่ทรัพย์สินหรือทำความเดือดร้อนรำคาญแก่ผู้อยู่ใกล้เคียง

(๓.๒.๒) ต้องรักษาความสะอาดที่เลี้ยงสัตว์ให้สะอาดอยู่เสมอ

(๓.๒.๓) การกำจัดมูลสัตว์ต้องเก็บกวาดมูลสัตว์เป็นประจำต้องจัดให้มีที่กักเก็บมูลสัตว์โดยเฉพาะไม่ให้ส่งกลิ่นเหม็นอันเป็นเหตุรำคาญ และต้องไม่เป็นแหล่งเพาะพันธุ์แมลงหรือสัตว์นำโรค

ข้อ 5 ในกรณีที่เจ้าพนักงานท้องถิ่นพบสัตว์ในที่หรือทางสาธารณะอันเป็นการฝ่าฝืนข้อบัญญัตนี้ โดยไม่ปรากฏเจ้าของ ให้เจ้าพนักงานท้องถิ่นมีอำนาจกักสัตวดังกล่าวไว้เป็นเวลาอย่างน้อยสามสิบวัน เมื่อพ้นกำหนดแล้วยังไม่มีผู้ใดมาแสดงหลักฐานการเป็นเจ้าของเพื่อรับสัตว์คืนให้สัตว์นั้นตกเป็นราชการ ส่วนท้องถิ่นแต่ถ้าการกักสัตว์ไว้ให้อาจก่อให้เกิดอันตรายแก่สัตว์อื่นหรือสร้างเสียค่าใช้จ่าย เกินสมควรเจ้าพนักงานท้องถิ่นจะจัดการขายหรือนำขายทอดตลาดสัตว์นั้นตามควรแก่กรณีก่อนถึงกำหนดเวลาดังกล่าวก็ได้เงินที่ได้จากการขายหรือนำขายทอดตลาดเมื่อได้หักค่าใช้จ่ายในการขายหรือนำขายทอดตลาดและค่าเลี้ยงดูสัตว์แล้วให้เก็บรักษาไว้แทนสัตว์

ในกรณีที่มิได้มีการขายหรือนำขายทอดตลาดสัตว์ตามวรรคหนึ่งและเจ้าของสัตว์มาขอรับสัตว์คืนภายในกำหนดเวลาตามวรรคหนึ่ง เจ้าของสัตว์ต้องเป็นผู้เสียค่าใช้จ่ายสำหรับการเลี้ยงดูสัตว์ให้แก่ราชการส่วนท้องถิ่นตามจำนวนที่ได้จ่ายจริงด้วย

ในกรณีที่ปรากฏว่าสัตว์ที่เจ้าพนักงานส่วนท้องถิ่นพบนั้นเป็นโรคติดต่ออันอาจเป็นอันตราย
ต่อประชาชนให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้

ข้อ 5 ให้เจ้าพนักงานท้องถิ่นมีอำนาจแต่งตั้งพนักงานส่วนท้องถิ่นเพื่อให้ปฏิบัติหน้าที่
ตามมาตรา ๔๔ วรรคหนึ่งแห่งพระราชบัญญัติการสาธารณสุข พ.ศ. ๒๕๓๕ ในเขตอำนาจของ
องค์การบริหารส่วนตำบลสะอาด ในเรื่องหนึ่งหรือทุกเรื่องก็ได้

ข้อ ๖ ผู้ใดฝ่าฝืนคำสั่งของเจ้าพนักงานหรือไม่ปฏิบัติตามข้อบัญญัตนี้ต้องระวางโทษ
ตามที่กำหนดไว้ในบทกำหนดโทษแห่งพระราชบัญญัติการสาธารณสุข พ.ศ. ๒๕๓๕

ข้อ ๗ ให้นายกองค์การบริหารส่วนตำบลสะอาดเป็นผู้รักษาการให้เป็นไปตามข้อบัญญัตนี้
และให้มีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตนี้

ประกาศ ณ วันที่ ๑๓ พฤศจิกายน พ.ศ. ๒๕๖๒
อาชัน สือนิล
นายกองค์การบริหารส่วนตำบลสะอาด